prof. PaedDr. **René Bílik**, CSc. (\* 24. máj 1960 Skalica) je rektorom Trnavskej univerzity v Trnave, univerzitným profesorom na tamojšej katedre slovenského jazyka a literatúry a samostatným vedeckým pracovníkom Ústavu slovenskej literatúry SAV. Ako vedec a pedagóg sa venuje slovenskej literatúre po roku 1945, teórii literatúry, teórii literárneho procesu a slovenskej literatúre pre deti a mládež.

Vzdelanie a kvalifikačný rast
-----------------------------

prof. PaedDr. René Bílik, CsC.
Prof. René Bílik vyštudoval odbor slovenský jazyk a literatúra – občianska náuka na Pedagogickej fakulte v Nitre v roku 1984. Doktorát pedagogiky absolvoval v odbore teória vyučovania slovenského jazyka a literatúry. Vedeckú ašpirantúru a titul kandidáta vied obhájil v odbore teória a dejiny slovenskej literatúry v roku 1990. Docentom sa stal v roku 2003, profesorom v roku 2011.

Kariéra
-------

* 1984 – 1986: učiteľ na SOU stavebnom v Pezinku
* 1986 – 1989: interný vedecký ašpirant v Literárnovednom ústave Slovenskej akadémie vied
* 1990 – 1996: vedecký pracovník v Literárnovednom ústave Slovenskej akadémie vied
* 1996 – 2003: samostatný vedecký pracovník Ústavu slovenskej literatúry Slovenskej akadémie vied
* 2003: hosťujúci docent na Pedagogickej fakulte Trnavskej univerzite v Trnave
* 2004 – 2011: docent na Katedre slovenského jazyka a literatúry Pedagogickej fakulty Trnavskej univerzity v Trnave a vedúci katedry
* od 2011: univerzitný profesor na Katedre slovenského jazyka a literatúry Pedagogickej fakulty Trnavskej univerzity v Trnave a vedúci katedry
* od 1. 10. 2012 do 2019: dekan Pedagogickej fakulty Trnavskej univerzity v Trnave
* od roku 2019 až doteraz: rektor Trnavskej univerzity v Trnave

Okrem práce v akademickej sfére má bohaté skúsenosti s komunálnou správou, bol zástupcom primátora mesta Pezinok a neskôr prednostnom pezinského Okresného úradu.

Vedeckovýskumná a publikačná činnosť
------------------------------------

René Bílik počas inaugurácie 13. novembra 2019
Prof. René Bílik je autorom knižných prác o spisovateľovi Ľubomírovi Feldekovi, ale aj o industrializovanej literatúre. Napísal *No a čo!* (2001), *Duch na reťazi. Sondy do literárneho života na Slovensku v rokoch 1945 – 1989* (2008), *Historický žáner v slovenskej próze* (2008) alebo *Interpretácia umeleckého textu* (2009). Je autorom mnohých ďalších štúdií a antológií. Bol redaktorom časopisov Kultúrny život a OS, predsedom Obce spisovateľov Slovenska a členom Rady Asociácie organizácií spisovateľov Slovenska.

Prvé funkčné obdobie
--------------------

R. Bílik bol zvolený za rektora potrebným počtom hlasov v akademickom senáte Trnavskej univerzity v apríli 2019. Stal sa tak v poradí šiestym rektorom tejto alma mater, ktorá je podľa neho najstaršou slovenskou univerzitou, respektíve je univerzitou s najstaršími historickými koreňmi.

Referencie
----------

1. 1 2   *René Bílik | Katedra slovenského jazyka a literatúry PdF TU* [online]. pdf.truni.sk, [cit. 2020-07-10]. Dostupné online.
2. ↑   *René Bílik | Katedra slovenského jazyka a literatúry PdF TU* [online]. pdf.truni.sk, [cit. 2020-07-10]. Dostupné online.
3. ↑   *Rektor René Bílik v relácii Hosť Štefana Kassaya* [online]. stefan-kassay, 2020-01-20, [cit. 2020-07-10]. Dostupné online. Archivované 2020-07-10 z originálu.

Externé odkazy
--------------

* Profil R. Bílika na webstránke Literárneho informačného centra
* Medailón R. Bílika v Rádiu Regina
* Rozhovor s rektorom TU v univerzitnom časopise

| * z
* d
* u
Rektori Trnavskej univerzity |
| --- |
| 
* Anton Hajduk (1992 – 1996)
* Ladislav Šoltés (1997 – 2000)
* Peter Blaho (2000 – 2007)
* Martin Mišút (2007 – 2011)
* Marek Šmid (2011 – 2019)
* René Bílik (2019 – súčasnosť)

 |

Autoritné údaje: * BnF: 17721608d
* GND: 105826026X
* ISNI: 0000 0001 0950 0085
* LCCN: n95024464
* NK ČR: js20020805694
* SNK: 169062
* VIAF: 4175937
* WorldCat: lccn-n95024464